ניקולס גורובסוב

ניקולס מרטין גורובסוב (בספרדית: Nicolás Martín Gorobsov; נולד ב-25 בנובמבר 1989) הוא כדורגלן ארגנטינאי המשחק בעמדת הקשר בז'לגיריס וילנה מליגת העל הליטאית.

קורות חיים 
גורובסוב נולד בעיר סן פדרו בצפון פרובינציית בואנוס איירס שבארגנטינה. סבו של אביו היה רוסי יליד קישינב (כיום בירת מולדובה). משפחתו היגרה עמו לאיטליה בהיותו בן 14 וכך הוא מחזיק באזרחות כפולה - ארגנטינאית ואיטלקית. כנער בארגנטינה, החל גורובסוב לשחק בתפקיד חלוץ שני, ובאיטליה עבר לשחק כקשר מרכזי. גורובסוב שיחק במחלקת הנוער של ויצ'נצה, ובעונת  ערך את הופעת הבכורה שלו בקבוצה הבוגרת של המועדון, במשחק מול לצ'ה בסרייה ב'.

בשנת 2009 רכשה קבוצת טורינו מחצית מהבעלות על השחקן, ולאחר שערך 15 הופעות במדי הקבוצה בסרייה ב' הוא הושאל לקבוצת צ'זנה מהסרייה א', אך במדיה ערך הופעה אחת בלבד. בעונת  הושאל לקבוצת פוליטכניקה טימישוארה מליגת העל הרומנית. בקיץ 2012 חזר לטורינו אך לא שיחק במדי הקבוצה, ובינואר 2013 הושאל לקבוצת נוצ'רינה מהליגה השלישית באיטליה.

בקיץ 2013 חזר גורובסוב לרומניה והושאל לקבוצת פולי טימישוארה, שהוקמה במקום קבוצת פוליטכניקה טימישוארה שפורקה בינתיים. ביולי 2014 חתם בקבוצת טרגו מורש, ובעונתו הראשונה בקבוצה היא סיימה במקום השני בליגת העל הרומנית. בעונת  כבש גורובסוב ארבעה שערי ליגה, והקבוצה סיימה במקום השישי בטבלה.

ביולי 2016 הגיע גורובסוב לישראל, וחתם לשנתיים בקבוצת הפועל תל אביב. ב-30 ביולי ערך את הופעת הבכורה שלו במדי הקבוצה ובישל את השער הראשון בניצחון 0:2 על בני יהודה במסגרת גביע הטוטו. ב-23 באוגוסט ערך את הופעת הבכורה שלו בליגת העל, בהפסד 1:0 למכבי חיפה במחזור הפתיחה של העונה. גורובסוב ערך בסך הכל ארבע הופעות בגביע הטוטו וחמש הופעות בליגת העל, ובנובמבר 2016 שוחרר מהקבוצה.

ב-1 במרץ 2017 חזר גורובסוב לטרגו מורש, ובתום העונה שוחרר מהמועדון. במרץ 2018 עבר לארצות הברית וחתם במיאמי יונייטד. ב-27 ביוני 2018 חזר לליגת העל הרומנית כאשר חתם בקונקורדיה קיאז'נה הרומנית, וב-2 ביולי 2019 עבר לקבוצת וולונטרי. בספטמבר 2020 חתם בסודובה הליטאית. בינואר 2022 חתם בז'לגיריס וילנה.

קישורים חיצוניים

הערות שוליים

קשרי כדורגל ארגנטינאים
כדורגלנים ארגנטינאים
קשרי כדורגל איטלקים
כדורגלנים איטלקים
כדורגלני ויצ'נצה
כדורגלני טורינו
כדורגלני צ'זנה
כדורגלני פולי טימישוארה
כדורגלני טרגו מורש
כדורגלני הפועל תל אביב
כדורגלני קונקורדיה קיאז'נה
כדורגלני סודובה מריאמפולה
כדורגלני ז'לגיריס וילנה
כדורגלנים זרים בישראל
ספורטאים זרים ברומניה
ספורטאים זרים בארצות הברית
ספורטאים ארגנטינאים בישראל
ספורטאים זרים בליטא
ספורטאים איטלקים ברומניה
ספורטאים איטלקים בישראל
ארגנטינאים שנולדו ב-1989
איטלקים שנולדו ב-1989